CELEX: 32016R2223
Language: lt
Date: 2016-12-05 00:00:00
Title: 2016 m. gruodžio 5 d. Komisijos įgyvendinimo reglamentas (ES) 2016/2223 dėl tam tikrų prekių klasifikavimo Kombinuotojoje nomenklatūroje

10.12.2016   
               
               
                  LT
               
               
                  Europos Sąjungos oficialusis leidinys
               
               
                  L 336/19
               
            KOMISIJOS ĮGYVENDINIMO REGLAMENTAS (ES) 2016/2223
      2016 m. gruodžio 5 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 5 d.
         
            
               Komisijos vardu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Cilindro formos, maždaug 10 cm ilgio ir maždaug 3 cm skersmens gaminys (vadinamasis skaitmeninis mikroskopas). Skaitmeniniame mikroskope yra keturi šviesos diodai, jungtinis metalo-oksido-puslaidininkio (MOP) jutiklis ir kabelis su USB jungtimi. Gaminys veikia tik kartu su automatinio duomenų apdorojimo (ADA) mašina, įrašymo galimybė jame nenumatyta.
                     Gaminys gali optiniu lęšiu objektų atvaizdus padidinti 10–200 kartų ir fiksuoti nejudamus ir judamus vaizdus, kuriuos po to, naudojant specialią programinę įrangą, galima įrašyti į ADA mašiną.
                     Žr. paveikslą (*1)
                     
                  
                  
                     8525 80 19 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos E punktu ir KN kodus 8525 , 8525 80  ir 8525 80 19  atitinkančiais prekių aprašymais.
                     Gaminys gali veikti kaip ADA mašinos įvesties įtaisas, televizijos kamera ir skaitmeninis mikroskopas.
                     Gaminys nelaikytinas ADA mašinos įvesties įtaisu ir nepriskirtinas 8471  pozicijai, nes atlieka specialią kitą nei duomenų apdorojimo funkciją.
                     Gaminys taip pat nelaikytinas sudėtiniu optiniu mikroskopu ir nepriskirtinas 9011  pozicijai, nes nepasižymi tai pozicijai priskiriamų gaminių charakteristikomis (taip pat žr. Suderintos sistemos paaiškinimų 9011  pozicijos paaiškinimų pirmąją pastraipą ir antrosios pastraipos I punktą).
                     Kadangi padidintą objekto vaizdą ADA mašina galima parodyti ir prireikus įrašyti tik po to, kai jis užfiksuotas jungtiniu MOP jutikliu, gaminiui būdingi televizijos kameros požymiai.
                     Todėl gaminys laikytinas televizijos kamera ir jam priskirtinas KN kodas 8525 80 19 .
                  
               
            (*1)  Paveikslas pateikiamas tik dėl informacijos.